text: 'দ্য স্কাই হক' (ইংরেজিঃ The Sky Hawk) আমেরিকান সেন্সর নীতিমালা আরোপের পূর্বযুগে নির্মিত যুদ্ধাভিযান চলচ্চিত্র। ফক্স ফিল্ম কর্পোরেশনের প্রযোজনায়, জন জি. ব্লাইস্টোন নির্মিত চলচ্চিত্রটি ১৯২৯ সালে মুক্তি পায়। লেওয়েলাইন হিউজেস তার স্বরচিত নিবন্ধ 'চ্যাপ কলড্ ব্র্যাডেল' হতে এই চলচ্চিত্রের চিত্রনাট্য তৈরী করেছিলেন, যা পরবর্তীতে গাই ফাউলার কর্তৃক উপন্যাসে অভিযোজিত হয়েছিল। জন গ্যারিক, হেলেন চ্যান্ডলার ও গিলবার্ট এমেরি এই চলচ্চিত্রের শ্রেষ্ঠাংশে অভিনয় করেছিলেন। আগস্ট, ১৯২৮-এ নির্মিত এবং ১৯২৯ সালের শেষদিকে মুক্তিপ্রাপ্ত চলচ্চিত্রটি তৎকালীন দর্শক ও সমালোচকদের প্রশংসা পেয়েছিল।
  
  গল্পসূত্র 
  প্রথম বিশ্বযুদ্ধ চলাকালীন একটি দুঃসাহসিক অভিযানে একজন বৃটিশ বায়ুসেনা জ্যাক ব্র্যাডেল (জন গ্যারিক) তার মিশন থেকে দূরে সরে যায় এবং তার মেয়েবন্ধুকে বিদায় জানাতে থামে। একটি সন্দেহজনক বিমান দুর্ঘটনার পক্ষাঘাতের কারণে জ্যাকের কোমরের নীচ থেকে শরীর অবস হয়ে যায়। জ্যাক সুস্থ হওয়ার পরে তাকে চাকুরি থেকে অব্যাহতি দেয়া হয়, কারণ তার সহকর্মীরা মনে করতেন তিনি শত্রুর মুখোমুখি হতে ভয় পান। জ্যাককে একটি যুদ্ধবিদ্ধস্ত বিমান পুনর্নিমাণের জন্য টম বেরি (বিলি বেভান) নামের একজন মেকানিকের সহকারীর কাজ দেয়া হয়। জ্যাক তার বিমান চালানোর সক্ষমতা প্রমাণ করেন এবং লন্ডন শহরকে জার্মান জেপেলিন(বেলুনবাহী যুদ্ধযান) আক্রমণের হাত থেকে বাঁচাতে শত্রু বিমান ভূপাতিত করেন। সাহসিকতার মাধ্যমে নিজের সুনাম পুনঃপ্রতিষ্ঠা করেন।
  
  কুশীলব
  
  নির্মাণ 
  দ্য স্কাই হক এমন একটি সময় নির্মিত হয়েছে,যখন নির্মাতারা চলচ্চিত্রে শব্দ ধারণের ক্ষেত্রে সেসময়ে আবিষ্কৃত নতুন প্রযুক্তি ব্যবহার শুরু করেছিলেন। দ্য স্কাই হক-এর প্রযোজনায় শব্দ ও ধ্বনি প্রযুক্তির সফল ব্যবহার ঘটেছিল। চলচ্চিত্রটির 'স্পেশাল ইফেক্ট' তত্বাবধায়ক র‍্যালফ হ্যামার্স, ফক্স ফিল্ম কর্পোরেশনের অপর ছায়াছবি হেলস এঞ্জেলস(১৯৩০)-এর জন্য ফক্স স্টুডিও'র বিমান রাখার হ্যাঙ্গারে পুরো লন্ডন শহরের একটি ক্ষুদ্র প্রতিরূপ তৈরী করেছিলেন, এই প্রতিকৃতি এই চলচ্চিত্রে ব্যবহার করা হয়েছিল। এছাড়াও ঘন কুয়াশার মধ্য হতে জেপেলিনের আক্রমণের দৃশ্যের যান্ত্রিক 'ইফেক্ট'দেয়ার জন্য তিনি ক্ষুদ্রাকৃতির যুদ্ধবিমান ও জেপেলিন ব্যবহার করেছিলেন। দৃশ্য ধারণে জন ব্লাইস্টোনের ভ্রাতা জেসপার ব্লাইস্টোন সহকারী পরিচালক হিসেবে কাজ করেছিলেন।
  
  ১৯২৮ সালের আগস্টে দ্য স্কাই হক-এর নির্মাণ শুরু হয়ে পাঁচ সপ্তাহের মধ্যে সম্পন্ন হয়েছিল। ক্যালিফোর্নিয়ার আর্কাডিয়ায় অবস্থিত রস আর্মি বিমান ঘাটিতে চিত্রগ্রহণ করা হয়েছিল। চিত্রগ্রহণের থমাস-মোর্স স্কাউট, লাইয়ার্ড শ্যালো ও ট্রাভেল এয়ার মডেলের বিভিন্ন বিমানকে যুক্তরাজ্যের রাজকীয় বিমান বাহিনীর যুদ্ধবিমানের আদলে সাজানো হয়েছিল।
  
  মুক্তি ও অভ্যর্থনা 
  নিউ ইয়র্কের গাইটি থিয়েটারে ১৯২৯ সালের ১১ ডিসেম্বর দ্য স্কাই হক-এর প্রথম প্রদর্শণী হয়েছিল। চলচ্চিত্রটি সমালোচকদের কাছে ইতিবাচক অভ্যর্থনা পেয়েছিল। দ্য নিউ ইয়র্ক টাইমসের মরডোউন্ট হল গাইটি থিয়েটারের প্রথম প্রদর্শণী দেখে চলচ্চিত্রটি সম্পর্কে ইতিবাচক মন্তব্য করেছিলেন।
  
  টীকা
  
  তথ্যসূত্র
  
  গ্রন্থপঞ্জী 
  
   Farmer, James H. Celluloid Wings: The Impact of Movies on Aviation. Blue Ridge Summit, Pennsylvania: Tab Books Inc., 1984. .
   Orriss, Bruce W. When Hollywood Ruled the Skies: The Aviation Film Classics of World War I. Los Angeles: Aero Associates, 2013. .
   Wynne, H. Hugh. The Motion Picture Stunt Pilots and Hollywood's Classic Aviation Movies. Missoula, Montana: Pictorial Histories Publishing Co., 1987. .
  
  বহিঃসংযোগ 
   অল মুভিতে দ্য স্কাই হক
   টার্নার ক্লাসিক মুভি ডেটাবেজে দ্য স্কাই হক
  
  বিষয়শ্রেণী:১৯২৯-এর চলচ্চিত্র
  বিষয়শ্রেণী:মার্কিন চলচ্চিত্র
  বিষয়শ্রেণী:মার্কিন সাদাকালো চলচ্চিত্র
  বিষয়শ্রেণী:জন জি ব্লাইস্টোন পরিচালিত চলচ্চিত্র
title: দ্য স্কাই হক